CELEX: 32014R0758
Language: da
Date: 2014-07-10 00:00:00
Title: Kommissionens gennemførelsesforordning (EU) nr. 758/2014 af 10. juli 2014 om tarifering af visse varer i den kombinerede nomenklatur

15.7.2014   
            
            
               DA
            
            
               Den Europæiske Unions Tidende
            
            
               L 207/4
            
         KOMMISSIONENS GENNEMFØRELSESFORORDNING (EU) Nr. 758/2014
   af 10. juli 2014
   om tarifering af visse varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2 ud fra den begrundelse, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt vedrørende varer, som er omfattet af denne forordning, men som ikke er i overensstemmelse hermed, i en vis periode fortsat kan påberåbes af modtageren, jf. artikel 12, stk. 6, i Rådets forordning (EØF) nr. 2913/92 (2). Denne periode bør fastsættes til tre måneder.
            
         
               (5)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         VEDTAGET DENNE FORORDNING:
   Artikel 1
   De varer, der er anført i kolonne 1 i tabellen i bilaget, tariferes i den kombinerede nomenklatur under den KN-koder, der er nævnt i kolonne 2 i tabellen.
   Artikel 2
   Bindende tariferingsoplysninger, som ikke er i overensstemmelse med denne forordning, kan fortsat påberåbes i henhold til artikel 12, stk. 6, i forordning (EØF) nr. 2913/92 i en periode på tre måneder fra denne forordnings ikrafttræden.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 10. juli 2014.
      
         
            På Kommissionens vegne
         
         
            For formanden
         
         Algirdas ŠEMETA
         
            Medlem af Kommissionen
         
      
   
   
      (1)  EFT L 256 af 7.9.1987, s. 1.
   
      (2)  Rådets forordning (EØF) nr. 2913/92 af 12. oktober 1992 om indførelse af en EF-toldkodeks (EFT L 302 af 19.10.1992, s. 1).
   
      BILAG
      
                  Varebeskrivelse
               
               
                  Tarifering
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  Et cirkelformet produkt af silikone med en diameter på ca. 10-15 mm og en højde på ca. 3 mm. Produktet har et krydsformet snit i midten. Det har ingen mekaniske dele.
                  Produktet anvendes sammen med et skruelåg med hætte. Det placeres inde i skruelåget, som samlet skrues på en flaskehals.
                  Produktet forhindrer halvflydende substanser såsom mayonnaise eller ketchup i at flyde ud af flasken, når denne står på hovedet. Når hætten er åben, og flasken er vendt på hovedet, bliver indholdet doseret via det krydsformede snit ved manuelt tryk på flasken.
                  Se billede (1)
                  
               
               
                  3926 90 97
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur og teksten til KN-kode 3926, 3926 90 og 3926 90 97.
                  Eftersom produktet ikke i sig selv fungerer som prop men kun har denne funktion, når det er placeret indeni skruelåget, betragtes det som tilbehør til låget. Tarifering under pos. 3923 som propper, låg, kapsler og andre lukkeanordninger er derfor udelukket.
                  Produktet leder den halvflydende substans ind i skruelåget, men åbner og lukker ikke selv hætten, hvorfor den ikke regulerer strømmen af substansen ved at åbne og lukke et hul. Tarifering under pos. 8481 som haner, ventiler og lignende tilbehør er derfor udelukket.
                  Da produktet er af plastic, bør der følgelig tariferes under KN-kode 3926 90 97 som andre varer af plast.
               
            
         (1)  Billedet er kun vejledende.